25.08.2015
今年第三次到北海道 , 每次都係網上租車 , 真係好方便 之前兩次都係係 Honda 租車 , 兩次都係租 N-Box , 雖然架車比較慢 , 但內裡既空間好夠大 .
今次旺季租唔返依架車 , 所以改租 OTS 既車 , 其實旺季真係無選擇 , 得返最後一架車 , 唔租都唔知點玩北海道 . 小地勤唔識坐 JR 架 !
無論租邊間公司 , 一到左新千歲機場 , 都係要向小叮噹手拿屋仔既方向 , 再過便利店 , 落樓下.
再搵 Information Counter 報到. 再由 Information Counter 個姐姐幫你聯絡各間車行.
再等一陣 , 就會有車行既人黎接你.
車行會派架專車接走有 Booking 既人 , 帶你去到攞車既地方. 留意只限約左係新千歲攞車的人才有此服務.
OTS 旁邊就係 Rera Outlet, 好多野買, 但今次小地勤無再去依個 Outlet, 而轉戰另一 Outlet. 下篇再講. 依個 Outlet 既款比較舊, 但價錢就真係好平, 折完再折, 攪到我成日要再買多少少先夠數退稅!
自駕遊可以去好多地方, 成日行左去小路到, 會遇到小市集, 居民既超市, 連郵局既叔叔都得別好人, 可能少見遊客, 所以送野好豪爽! 小地勤今次又買明信片以及靚靚郵票.
買左咁少野, 但叔叔就送左把好靚既扇比我, 真係好鐘意. 係唔係好有日本 Feel, 仲要一睇就知有返咁上下質素.